Publication: Magyar Közlöny
Issue: MK-2007-113 (Year: 2007, Number: 113)
Era: 2004-2010
Section: a 19/2007. (VIII. 29.) ÖTM rendelethez
Paragraph Index: 762

2. A tervezés tûzmegelõzési kérdései 2.1. A biztonság szempontjából fontos elemeket, amelyeknek a meghibásodása nem elfogadható következményekkel vagy radioaktív anyag kikerülésével járhat, tûz elleni védelemmel kell ellátni. 2.2. A védelem mértékének meg kell felelnie a rendszer mûködésével szemben támasztott idõkorlát követelményeinek. 2.3. Egy biztonsági rendszer tüze ne veszélyeztessen másik biztonsági rendszert. 2.4. A technológiai létesítményekben a tûzterhelés a lehetõ legalacsonyabb legyen. 2.5. Az éghetõ anyagok tárolása ne jelentsen veszélyt a biztonsági rendszerelemekre. 2.6. A tervezés idõszakában a tûzkockázat csökkentése, a tûzbiztonság növelése érdekében az alábbiakat kell figyelembe venni: 2.6.1. Lehetõség szerint nem éghetõ építõanyagokat kell alkalmazni, ideértve a szigeteléseket, bevonatokat és burkolatokat is. 2.6.2. A technológiai létesítményen belül a száraz transzformátorok alkalmazását elõnyben kell részesíteni. 2.6.3. Olyan villamos és irányítástechnikai eszközöket kell elõnyben részesíteni, amelyekben az éghetõ anyag mennyisége a lehetõ legalacsonyabb.

Source: https://magyarkozlony.hu/hivatalos-lapok/2b225007b3d99ca781581364e9a3526e52b9fd0a/dokumentumok/129f484aef5a22ef8f194481b0df306052a02b92/letoltes